21491 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1660 

10 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός του Ιερού Ναού του Αγίου Νικολάου 
Κολωνακίου (ή του Πτωχοκομείου) στη συμβολή 
τον οδών Βασιλίσσης Σοφίας και Πλουτάρχου στην 

Αθήνα ως νεοτέρου μνημείου. 1 

Τροποποίηση Οργανισμού Εσωτερικής Υπηρεσίας 

του Οργανισμού Άθλησης του Δ. Ξάνθης. 2 

Τροποποίηση Οργανισμού Εσωτερικής Υπηρεσίας 

του Δήμου Κ. Νευροκοπίου, Ν. Δράμας. 3 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Κομποτίου. 4 

Τροποποίηση της Συστατικής Πράξης αμιγούς Δημο¬ 
τικής Επιχείρησης με την επωνυμία «Αναπτυξιακή 

Επιχείρηση Δήμου Τετραφυλίας», Ν. Άρτας. 5 

Συγκρότηση Κοινού Υπηρεσιακού Συμβουλίου 
Ν.Π.Δ.Δ. Ν. Λάρισας που εποπτεύονται από την 

Γ.Γ.Π. Θεσσαλίας. 6 

Τροποποίηση συστατικής πράξης Νομικού Προσώ¬ 
που με την επωνυμία «Σχολική Επιτροπή Δημοτικού 

Σχολείου Δήμητρας». 7 

Χορήγηση άδειας ασκήσεως επαγγέλματος Κοινωνικοί) 
Λειτουργού στον Ζαφείρη Βασίλειο του Λάμπρου... 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόκτηση Ελληνικής Ιθα¬ 
γένειας της Ομογενούς Γκαργκαλάτζεβα Άννα του 
Βαλέριου. 9 


ΑΠΟΦΑΣΕΙ Σ 

Αριθ. ΥΠΠΟ/ΓΔΑΠΚ/ΑΡΧ/Β1/Φ26/79975/4557 (1) 

Χαρακτηρισμός του Ιερού Ναού του Αγίου Νικολάου Κο¬ 
λωνακίου (ή του Πτωχοκομείου) στη συμβολή τον 
οδών Βασιλίσσης Σοφίας και Πλουτάρχου στην Αθήνα 
ως νεοτέρου μνημείου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Νόμο 1558/1985 (ΦΕΚ/137/Α/26.7.1985) «Κυβέρ¬ 
νηση και Κυβερνητικά Όργανα». 


2. Την Κ.Υ.Α. ΥΠΠΟ/ΓΝΟΣ/49610/28.11.1990 (ΦΕΚ 743/ 
Β/29.11.1990) «Εξαίρεση από τον περιορισμό των τριών 
υπογραφών» σε συνδυασμό με την ΥΠ110/ΓΝΟΣ/11536/ 
10.3.1992 (ΦΕΚ 210/Β/24.3.1992) «Παράλληλη άσκηση 
αρμοδιότητος από τον Υπουργό Πολιτισμού κ.λπ.». 

3. Την Υ.Α. ΥΠΠΟ/ΤΝΟΣ/57631/21.1 1.1997 «Τροποποί¬ 
ηση Υ.Α. για μεταβίβαση αρμοδιοτήτων». 

4. Τις διατάξεις (άρθρο 6, παρ. 1β και παρ. 4) του Ν. 
3028/2002 «Για την προστασίατων Αρχαιοτήτων και εν γέ- 
νειτης Πολιτιστικής Κληρονομιάς». 

5. Το άρθρο 45 του Οργανισμού του Υπουργείου Πολι¬ 
τισμού Π .Δ. 191/10.6.2003. ΦΕΚ 146/Α/13.6.2003. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων, όπως διατυπώθηκε στην υπ’ 
αριθμ. 19/9.9.2004 συνεδρία του. 

7. Την αρ. 133/24.3.2004 απόφαση του Πρωθυπουργού 
και Υπουργού Πολιτισμού για την ανάθεση αρμοδιοτή¬ 
των, όπως διορθώθηκε με το ΦΕΚ 558/Β/2004, αποφασί¬ 
ζουμε: 

Χαρακτηρίζουμε τον Ιερό Ναό του Αγίου Νικολάου Κο¬ 
λωνακίου (ή του Πτωχοκομείου) στη συμβολή των οδών 
Βασιλίσσης Σοφίας και Πλουτάρχου ως νεώτερο μνημείο, 
λόγω της ιδιαίτερης σημασίας του για την ιστορία της νε- 
ώτερης εκκλησιαστικής αρχιτεκτονικής και της σημαντι¬ 
κής καλλιτεχνικής αξίας του τοιχογραφικού του διακό¬ 
σμου. 

Ο ναός αποτελεί σημαντικό δείγμα του πρωίμου νεο¬ 
κλασικισμού στην Αθήνα, με στοιχεία από τη βυζαντινή 
παράδοση. Ανήκει στον αρχιτεκτονικό τύπο του σταυρο¬ 
ειδούς εγγεγραμμένου με τρούλο και οικοδομήθηκε σε 
σχέδια του αρχιτέκτονα Παναγιώτη Κάλκου, ενός από 
τους σημαντικότερους Έλληνες κλασικιστές αρχιτέκτο¬ 
νες του δεύτερου μισού του 19ου αιώνα. 

Ο ναός κοσμείται με αξιόλογες τοιχογραφίες που απη- 
χούν αναγεννησιακά πρότυπα και ανάγονται στη δεκαετία 
του 1930. 

Από την παρούσα απόφαση δεν προκύπτει δαπάνη σε 
βάρος του Κρατικού Π ροϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6274 (2) 

Τροποποίηση Οργανισμού Εσωτερικής Υπηρεσίας του 
Οργανισμού Άθλησης του Δ. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του άρθρου 12τουΝ. 1188/1981 όπως 
αντικαταστάθηκε με το άρθρο 8 παρ.5 του Ν. 2307/1995. 

2) Τις διατάξεις των Π.Δ. 37α/87 και 22/90. 

3) Τις διατάξεις του άρθρου 34-38 του Ν. 2190/1994. 

4) Τις διατάξεις του άρθρου 18 του Ν. 3539/1997 όπως 
τροποποιήθηκαν κατά την παρ.2 με την παρ. 1 του άρ¬ 
θρου 13του Ν. 2672/1998. 

5) Την 15/2004 απόφαση του Αθλητικού Οργανισμού 
Άθλησης για τροποποίηση του Οργανισμού Εσωτερικής 
Υπηρεσίας. 

6) Το άρθρο 31 παρ. 1 και 2 εδαφ. Β του Ν. 3013/2002 
σύμφωνα με το οποίο επιτρέπεται η τροποποίηση του Ορ¬ 
γανισμού. 

7) Το Ν. 2503/1997 «Διοίκηση οργάνωση,στελέχωση 
της περιφέρειας, ρύθμιση θεμάτων για την Τοπική Αυτ/ση 
και άλλες διατάξεις». 

8) Την υπ’ αριθμ. 8/17.9.2004 θετική γνωμοδότηση του 
Υπηρεσιακού Πειθαρχικού Συμβουλίου ΠΟΤΑ Ν. Ξάνθης. 

9) Την 2550/1.10.2003 απόφαση του Γενικού Γραμμα¬ 
τέα η οποία δημοσιεύθηκε στο ΦΕΚ 1558/Β/27.10.2003, 
αποφασίζουμε: 

Εγκρίνουμε την 15/2004 απόφαση του Δ.Σ. του Οργανι¬ 
σμού Άθλησης του Δ. Ξάνθης με την οποία τροποποιείται 
ο Οργανισμός του Αθλητικού Οργανισμού Δ. Ξάνθης ο 
οποίος μετά από αυτήν έχει ως εξής: 

ΚΕΦΑΛΑΙΟ Α' 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ ΟΡΓΑΝΙΣΜΟΥ 
ΑΘΛΗΣΗΣ Ν.Π.Δ.Δ. ΔΗΜΟΥ ΞΑΝΘΗΣ 

Οι υπηρεσίες του Οργανισμού Άθλησης Ν.Π.Δ.Δ. του 
Δήμου Ξάνθης λειτουργούν Τμήμα Γυμναστηρίων. 

1. Γραφείο Διοικητικών και Οικονομικών Υπηρεσιών. 

2. Γ ραφείο συντήρησης κτιριακών και αθλητικών εγκα¬ 
ταστάσεων. 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω¬ 
ση του Τμήματός του με προσωπικό και για την υλοποίη¬ 
ση αθλητικών προγραμμάτων. 

3. Έχει την ευθύνη για την πιστή εφαρμογή του κανονι¬ 
σμού λειτουργίας των Δημοτικών Χώρων Άθλησης. 

4. Ασκεί κάθε αρμοδιότητα και προβαίνει σε κάθε ενέρ¬ 
γεια που του ανατίθεται από το Διοικητικό Συμβούλιο με 
απόφασή του. 

5. Υπογράφει τις καταστάσεις μισθοδοσίας καθώς και 
τα χρηματικά εντάλματα. 

6. Μετά από συνεννόηση με τις αρμόδιες υπηρεσίες ει- 
σηγείται για τις αναγκαίες προμήθειες. 

7. Συνεργάζεται με τις αρμόδιες Υπηρεσίες και τα Αθλη¬ 
τικά Σωματεία και καταρτίζει Πρόγραμμα λειτουργίας 
προπονήσεων των Αθλητικών Σωματείων και σε συνεν¬ 


νόηση με τον προϊστάμενο του Γ ραφείου συντήρησης κα¬ 
θορίζει τις προπονήσεις του ποδοσφαιρικού τμήματος. 

8. Εισηγείται στο Διοικητικό Συμβούλιο θέματα που 
αφορούν την παραχώρηση των εγκαταστάσεων για τη 
διεξαγωγή Αθλητικών και Πολιτιστικών Εκδηλώσεων. 

9. Ενημερώνει το Δ.Σ. για τις ελλείψεις διαφόρων αθλη¬ 
τικών οργάνων και λοιπών ειδών συντήρησης και καθα¬ 
ριότητας. 

10. Φροντίζει και ελέγχει όλες τις αθλητικές εγκαταστά¬ 
σεις. 

11. Σε περίπτωση ατυχήματος ή υγειονομικού επεισοδί¬ 
ου φροντίζει για την άμεση μεταφορά σε Νοσοκομείο. 

12. Χαρακτηρίζει την αλληλογραφία εισερχομένων και 
εξερχόμενων εγγράφων. 

13. Εγκρίνει τις άδειες των εργαζομένων του Νομικού 
Προσώπου. 

14. Καθορίζει το πρόγραμμα εργασίας του προσωπικού 
που εργάζεται με βάρδιες σε συνεργασία με τους Προϊ¬ 
σταμένους των Γ ραφείων. 

15. Φροντίζει για την ενημέρωση του κοινού για τις εκ¬ 
δηλώσεις που πραγματοποιεί το Ν.Π. και φροντίζει για 
την προβολή τους. 

16. Καταρτίζει μαζί με τον Πρόεδρο τα θέματα της ημε¬ 
ρήσιας διάταξης κάθε συνεδρίασης και εισηγείται στο 
Δ.Σ. τα υπηρεσιακά θέματα. Παρίσταται στις συνεδριά¬ 
σεις χωρίς δικαίωμα ψήφου. 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ ΚΑΙ ΟΙΚΟ¬ 
ΝΟΜΙΚΩΝ ΥΠΗΡΕΣΙΩΝ- 
Α. ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Τηρεί τους ατομικούς - υπηρεσιακούς φακέλους των 
εργαζομένων του Ν.Π. και χειρίζεται τα θέματα προσωπι¬ 
κού. 

2. Συντάσσει μισθοδοτικές καταστάσεις και φροντίζει 
για τα ασφαλιστικά και συνταξιοδοτικά θέματα των εργα¬ 
ζομένων. 

3. Χορηγεί πιστοποιητικά και βεβαιώσεις σε άτομα που 
έχουν σχέση με το Ν.Π. 

4. Τηρεί το Πρωτόκολλο εισερχομένων και εξερχομέ- 
νων εγγράφων. 

5. Ευθύνεται για την σωστή εφαρμογή της ισχύουσας 
νομοθεσίας σε ότι αφορά τους εργαζόμενους και ειση- 
γείται ανάλογα στο Διοικητικό Συμβούλιο. 

6. Εγκρίνει τις άδειες τις άδειες των εργαζομένων του 
γραφείου του και ελέγχειτις κάρτες παρουσίας όλωντων 
εργαζομένων με την υποχρέωση να ενημερώνει τον Προϊ¬ 
στάμενο του Τμήματος για κάθε πρόβλημα ή δυσλειτουρ¬ 
γία σε θέματα προσωπικού. 

7. Φροντίζει για την έγκαιρη σύνταξη ή αναμόρφωση 
του προϋπολογισμού καθώς και τη σύνταξη και υποβολή 
του ετήσιου απολογισμού σύμφωνα πάντα με τις ισχύου- 
σες διατάξεις. 

8. Παρακολουθεί την κίνηση των εσόδων, φροντίζει για 
την είσπραξή τους, εκδίδει τα εντάλματα εξόδων, φροντί¬ 
ζει για την προώθηση και την έγκρισή τους και ενημερώ¬ 
νει έγκαιρα τον Προϊστάμενο του Τμήματος 

9. Προσδιορίζει τις τακτικές ανάγκες του Ν.Π. και προ¬ 
βαίνει στην προμήθεια διαφόρων υλικών. 

10. Προβαίνει στις απαραίτητες ενέργειες για την διε¬ 
νέργεια διαγωνισμών για προμήθειες καθώς και για μι¬ 
σθώσεις ή εκμισθώσεις που αφορούν το Ν.Π. 

11. Φροντίζει για τις πληρωμές προμηθειών - έργων κα¬ 
θώς και τελών, φόρων, ασφαλιστικών εισφορών κ.λπ. 
σύμφωνα με τις ισχύουσες διατάξεις. 

12. Παραλαμβάνει και φυλάσσει τα υλικά, φροντίζει για 
τη διανομή του και προβαίνει στην καταστροφή ή εκποίη¬ 
ση του άχρηστου υλικού. 

13. Τηρεί τα απαιτούμενα βιβλία και αρχεία σύμφωνα με 
τις ισχύουσες διατάξεις περί Ν.Π.Δ.Δ. των Ο.Τ.Α. 

14. Φροντίζει για τον εξοπλισμό με τα απαραίτητα και 
κατάλληλα μέσα για την παροχή πρώτων βοηθειών στους 
χώρους άθλησης. 

Β. ΚΑΘΗΚΟΝΤΑ ΚΛΑΔΟΥ ΥΕ1 - 
ΚΛΗΤΗΡΩΝ ΘΥΡΩΡΩΝ - ΓΕΝΙΚΩΝ ΚΑΘΗΚΟΝΤΩΝ 

Φροντίζει και έχει την ευθύνη για όλες τις βοηθητικές 
εργασίες που του ανατίθενται από τον προϊστάμενο δη¬ 
λαδή διακίνηση της αλληλογραφίας, τακτοποίηση και με¬ 
ταφορά εγγράφων, επίδοση προσκλήσεων για τις συνε¬ 
δριάσεις του Δ.Σ., μεταφορά διαφόρων υλικών της υπη¬ 
ρεσίας, παροχή πληροφοριών στους πολίτες. Επίσης 
φροντίζει για ην τάξη και καθαριότητα του χώρου εργα¬ 
σίας του. 

ΓΡΑΦΕΙΟ ΣΥΝΤΗΡΗΣΗΣ ΚΤΙΡΙΑΚΩΝ 
ΚΑΙ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

Α. ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Έχειτην ευθύνη και τον συντονισμό για την ομαλή λει¬ 
τουργία, την συντήρηση, τάξη και καθαριότητα των κτι- 
ριακών και αθλητικών εγκαταστάσεων καθώς και των 
υπαίθριων χώρων του Ν.Π. 

2. Εγκρίνει τις άδειες των εργαζομένων του γραφείου 
του. 

3. Συνεργάζεται και ενημερώνει τα άλλα γραφεία και 
τον Προϊστάμενο για θέματα συναρμοδιότητας. 

Β. ΚΑΘΗΚΟΝΤΑ ΥΠΑΛΛΗΛΩΝ ΓΡΑΦΕΙΟΥ ΣΥΝΤΗΡΗΣΗΣ 
ΚΤΙΡΙΑΚΩΝ ΚΑΙ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

1. ΔΕ30Ύδραυλικών: Φροντίζει και έχει την ευθύνη για 
τη συντήρηση και επισκευή των υδραυλικών εγκαταστά¬ 
σεων (δίκτυο ύδρευσης - αποχέτευσης, λουτήρες, βρύ¬ 
σες κ.λ.π) και γιατηντάξη και καθαριότητατωνχώρωντης 
ευθύνης του. 

2. ΔΕ30-Ελαιοχρωματιστών: φροντίζει και έχει την ευ¬ 
θύνη για τη συντήρηση, ελαιοχρωματισμό και επισκευή 
των κτιριακών και αθλητικών εγκαταστάσεων, σε κλει¬ 
στούς και ανοικτούς χώρους (κιγκλιδώματα - τοίχους - 
κερκίδες - αθλητικά όργανα κ.λπ.) και φροντίζει για την 
τάξη και καθαριότητα στους χώρους ευθύνης του. 

3. ΔΕ30-Συντηρητών κτιρίων/οικοδόμων τοιχοποιίας 
και επιχρισμάτων: φροντίζει και έχει την ευθύνη για τη συ¬ 
ντήρηση και επισκευή των κτιριακών εγκαταστάσεων και 
φροντίζει γιατηντάξη και καθαριότητα τωνχώρωντης ευ¬ 
θύνης του. 

4. ΔΕ24-Ηλεκτρολόγων: φροντίζει και έχει την ευθύνη 
για τη συντήρηση και επισκευή όλων των ηλεκτρολογι- 
κών εγκαταστάσεων κλειστών και ανοικτών χώρων (συν¬ 
δέσεις, αλλαγές προβολέων - λαμπτήρων, τοποθετήσεις 
προζών λαμπτήρων κ.λπ.) επίσης φροντίζει για την τάξη 
και καθαριότητα του χώρου εργασίας του. 

5. ΔΕ35-Κηπουρών - Ανθοκόμων: φροντίζει και έχει την 
ευθύνη γιατη συντήρησητωνκήπων (κούρεμα, πότισμα, λί¬ 
πανση, ράντισμα, κλάδεμα δένδρων, κ.λπ.) και επίσης φρο¬ 
ντίζει γιατηντάξη και καθαριότητα στο χώρο εργασίας του. 


6. ΔΕ30-Ξυλουργών: φροντίζει και έχει την ευθύνη για 
τη συντήρηση και επισκευή όλων των ξυλουργικών εγκα¬ 
ταστάσεων (ξύλινες πτυσσόμενες κερκίδες, κουφώματα 
κ.λπ.) καθώς επίσης φροντίζει για την τάξη και καθαριό¬ 
τητα του χώρου εργασίας του. 

7. ΔΕ30-Συντηρητής κτιρίων: φροντίζει και έχειτην ευ¬ 
θύνη για τη συντήρηση των κτιρίων και των εγκαταστάσε- 
ωντου κολυμβητηρίου (καθαρισμός σε καθημερινή βάση, 
παρακολούθηση της καταλληλότητας του νερού ΡΗ και 
χλωρίου) αποστολή δειγμάτων νερού για έλεγχο σύμφω¬ 
να με τον κανονισμό λειτουργίας και επίσης φροντίζει για 
την τάξη και καθαριότητα του χώρου εργασίας του. 

Άρθρο 3 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΟΡΓΑΝΙΣΜΟΥ 
ΑΘΛΗΣΗΣ Ν.Π.Δ.Δ. ΤΟΥ ΔΗΜΟΥ ΞΑΝΘΗΣ 

Οι θέσεις των κατηγοριών ΠΕ, και ΔΕ κατατάσσονται 
στους βαθμούς Δ' έως Α' και οι θέσεις κατηγορίας ΥΕ 
στους βαθμούς Ε' έως Β'. 

Τα προσόντα διορισμού όπως αυτά καθορίζονται στα 
Π.Δ. 37α/1987, 22/1990, 50/2001 και 347/2003. 

Οι θέσεις που προβλέπονται κατά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΕ 


ΚΛΑΔΟΣ ΠΕΙ 0 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 

θέση μία 

1 

Σύνολο θέσεων κατηγορίας ΠΕ 

θέση μία 

1 

ΚΑΤΗΓΟΡΙΑ ΔΕ 



ΚΛΑΔΟΣ ΔΕΙ - ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

θέσεις τρεις 

3 

ΔΕ24-ΗΛΕΚΤΡΟΛΟΓΩΝ 

θέση μία 

1 

ΔΕ30-ΥΔΡΑΥΛΙΚΩΝ 

θέση μία 

1 

ΔΕ30-ΞΥΛΟΥΡΓΩΝ 

θέση μία 

1 

ΔΕ30-ΣΥΝΤΗΡΗΤΩΝ ΚΤΙΡΙΩΝ 

θέσεις δύο 

2 

ΔΕ30ΈΛΑΙΟΧΡΩΜΑΤΙΣΤΩΝ 

θέση μία 

1 

ΔΕ35-ΚΗΠΟΥΡΩΝ -ΑΝΘΟΚΟΜΩΝ 

θέσεις δύο 

2 

Σύνολο θέσεων κατηγορίας ΔΕ 

θέσεις 

11 

ΚΑΤΗΓΟΡΙΑ ΥΕ 



ΚΛΑΔΟΣ ΥΕ1-ΚΛΗΤΗΡΩΝ - ΘΥΡΩΡΩΝ 



- ΓΕΝΙΚΩΝ ΚΑΘΗΚΟΝΤΩΝ 

θέσεις δύο 

2 

Σύνολο θέσεων κατηγορίας ΥΕ 

θέσεις δύο 

2 


Άρθρο 4 

ΠΡΟΪΣΤΑΜΕΝΟΙ ΤΜΗΜΑΤΟΣ ΚΑΙ ΓΡΑΦΕΙΩΝ 


Α. Ο Προϊστάμενος του Τμήματος Γυμναστηρίων προ¬ 
έρχεται από τον κλάδο ΠΕ10 - Καθηγητών Φυσικής Αγω¬ 
γής με βαθμό Α' και σε περίπτωση που δεν υπηρετεί με 
βαθμό Β' ή Γ'και ελλείψει αυτού από τον κλάδο ΔΕΙ - Διοι¬ 
κητικού με βαθμό Α'. 

Β. Προϊστάμενοι Γ ραφείων 

1. Γ ραφείο Διοικητικών και Οικονομικών Υπηρεσιών: 
υπάλληλος κλάδου ΔΕΙ - Διοικητικού με βαθμό Α' και σε 
περίπτωση που δεν υπηρετεί με βαθμό Β' 

2. Γ ραφείο Συντήρησης κτιριακών και αθλητικών εγκα¬ 
ταστάσεων: υπάλληλος κλάδου ΔΕ30 - Τεχνιτών με βαθ¬ 
μό Α' και σε περίπτωση που δεν υπηρετεί με βαθμό Β'. 

Άρθρο 5 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ Ν.Π.Δ.Δ. 

ΤΜΗΜΑ ΓΥΜΝΑΣΤΗΡΙΩΝ 

Ένας (1) υπάλληλος κατηγορίας ΠΕ κλάδου ΠΕ10 Κα¬ 
θηγητών Φυσικής Αγωγής με βαθμό Δ'-Α'. 

1. Γ ραφείο Διοικητικών και Οικονομικών Υπηρεσιών 

Τρεις (3) υπάλληλοι κατηγορίας ΔΕ, κλάδου ΔΕΙ- Διοι¬ 
κητικού Οικονομικού με βαθμό Δ'-Α'. 

Δύο (2) υπάλληλοι κατηγορίας ΥΕ, κλάδου ΥΕ1-Κλητή¬ 
ρων -Θυρωρών -Γενικών Καθηκόντων με βαθμό Ε'-Β' 

2. Γ ραφείο Συντήρησης Κτιριακών και Αθλητικών Εγκα¬ 
ταστάσεων 

Ένας (1) υπάλληλος κλάδου ΔΕ24-Ηλεκτρολόγων με 
βαθμό Δ'-Α' 

Ένας (1) υπάλληλος κλάδου ΔΕ30 -Τεχνιτών Υδραυλι¬ 
κών με βαθμό Δ' -Α' 

Ένας (1) υπάλληλος κλάδου ΔΕ30 -Ελαιοχρωματιστών 
με βαθμό Δ'-Α' 

Ένας (1) υπάλληλος κλάδου ΔΕ30 -Τεχνιτών Ξυλουρ¬ 
γών με βαθμό Δ '-Α' 

Δύο (2) υπάλληλοι κλάδου ΔΕ30-Τεχνιτών Συντηρητών 
κτιρίων με βαθμό Δ'-Α' 

Δύο (2) υπάλληλοι κλάδου ΔΕ35-Κηπουρών -Ανθοκό- 
μων με βαθμό Δ'-Α' 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές της υπηρεσιακής κατάστασης, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ασφάλιση των υπαλλήλων 
εφαρμόζονται οι εκάστοτε ισχύουσες νομοθετικές διατά- 
ξεις. 

Άρθρο 7 

1. Κατάταξη υπηρετούντος προσωπικού 

Το προσωπικό που υπηρετεί κατά την έναρξη ισχύος 
του παρόντος Οργανισμού εντάσσεται στις αντίστοιχες 
θέσεις των οικείων κλάδων. 

2. Κατανομή Προσωπικού 

Η κατανομή του προσωπικού σε Τμήματα και Γραφεία 
γίνεται πάντοτε με απόφαση του Προέδρου, ανάλογα με 
τις ανάγκες όλων των υπηρεσιών και σε εφαρμογή του 
παρόντος Οργανισμού. 

Προϊστάμενοι Τμημάτων και Γραφείων ορίζονται πά¬ 
ντοτε με απόφαση του Προέδρου οι κρινόμενοι υπάλλη¬ 
λοι από το αρμόδιο Υπηρεσιακό Συμβούλιο, αναπληρού- 
μενοι σε περίπτωση απουσίας ή κωλύματος σύμφωνα με 
τηνπαρ.ΐθτου άρθρου 38του Ν. 2190/1994. 

3. Εσωτερικοί Κανονισμοί Λειτουργίας Υπηρεσιών 

Ο τρόπος λειτουργίας κάθε υπηρεσιακής μονάδας, στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός από αυτές που ορίζονται με Νόμο, καθορίζο¬ 
νται με Εσωτερικούς Κανονισμούς Λειτουργίας, που συ- 
ντάσσονται από τις επί μέρους Υπηρεσίες και εγκρίνονται 
από το Διοικητικό Συμβούλιο. 

Άρθρο 8 

ΑΚΡΟΤΕΛΕΥΤΙΟ ΑΡΘΡΟ: Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Οργανισμού 
Άθλησης το ύψος της οποίας θα ανέλθει στις 699.757,31 
ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 27 Οκτωβρίου 2004 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
Κ. ΒΑΓΓΛΗ 


Αριθ. 6229 (3) 

Τροποποίηση Οργανισμού Εσωτερικής Υπηρεσίας του 
Δήμου Κ. Νευροκοπίου, Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 12τουΝ. 1188/1981 όπως αντικαταστά- 
θηκαν με τις όμοιες του άρθρου 8 παρ. 5 του Ν. 2307/1995 
και του άρθρου 1 παρ. 2 του Ν. 2503/1997. 

β) Των άρθρων 34-36 του Ν. 2190/1994. 

2. Την υπ’ αριθμ. 2687/26.4.1999 απόφασή μας (ΦΕΚ 
925/τ.Β'/26.5.1999) Έγκρισης του Ο.Ε.Υ. του Δήμου Κ. 
Νευροκοπίου. 

3. Την υπ’ αριθμ. 271/2003 απόφαση Δημοτικού Συμ¬ 
βουλίου Κ. Νευροκοπίου. 

4. Το υπ’ αριθμ. 6/18.6.2004 πρακτικό του Υπηρεσιακού 
Συμβουλίου του άρθρου 8 του Ν. 2307/1995 στο οποίο πε¬ 
ριλαμβάνεται η υπ’ αριθμ. 33/2004 απόφαση - γνωμοδό¬ 
τηση αυτό. 

5. Την υπ’ αριθμ. 2550/1.10.2003 (ΦΕΚ 1588/τ.Β'/ 
27.10.2003) απόφαση Γεν. Γραμματέα Περιφέρειας Αν. 
Μακεδονίας - Θράκης Μεταβίβαση αρμοδιοτήτων στους 
Διευθυντές Τοπ. Αυτοδιοικήσεων - και στους Τμηματάρ- 
χες των ιδίων Υπηρεσιών, αποφασίζουμε: 

Εγκρίνουμε την υπ’ αριθμ. 271/2003 απόφαση του Δη- 
μιοτικού Συμβουλίου του Δήμου Κ. Νευροκοπίου, με την 
οποία τροποποιείται ο Ο.Ε.Υ. του Δήμου ως εξής: 

1. Μετά το εδάφιο «Δημοτική αστυνόμευση» της παρ. 4 
του άρθρου 1 προστίθεται: 

• Τμήμα Κέντρου Εξυπηρέτησης Πολιτών. 

Το τμήμα αυτό αποτελείτε από τα παρακάτω γραφεία: 

- Γ ραφείο παροχής διοικητικών πληροφοριών 

- Γ ραφείο διεκπεραίωσης υποθέσεων πολιτών 

- Γ ραφείο διεκπεραίωσης απλών υποθέσεων πολιτών. 

2. Στο τέλος του εδαφίου Ε της παραγράφου 4 του άρ¬ 
θρου 2 προστίθεται: 

ΣΤ. Τμήμα Κέντρου Εξυπηρέτησης Πολιτών 

Α. Γ ραφείο παροχής διοικητικών πληροφοριών 

Ενημέρωση - πληροφόρηση πολιτών για τις ενέργειες 
που απαιτούνται για την διεκπεραίωση διοικητικών υπο¬ 
θέσεων. 

Β. Γ ραφείο διεκπεραίωσης υποθέσεων πολιτών. 

Παραλαβή αιτήσεων και καταχώρηση σε ειδικό πρωτό¬ 
κολλο, διάθεση εντύπων αιτήσεων, έλεγχο πληρότητας 
των αιτήσεων των πολιτών, αναζήτηση και παραλαβή 
απαιτούμενων δικαιολογητικών με οποιοδήποτε πρόσφο¬ 
ρο τρόπο, διαβίβαση των φακέλων των υποθέσεων των 
πολιτών στις αρμόδιες υπηρεσίες πλήρεις , την παραλα¬ 
βή από τις αρμόδιες υπηρεσίες το τελικό έγγραφο και η 
επίδοση αυτών στον αιτούντα πολίτη με οποιοδήποτε 
πρόσφορα τρόπο, η έκδοση των πιστοποιητικών με βάση 
τα δημοτολόγια του Δήμου απευθείας στον πολίτη, βε¬ 
βαιώσεις χρόνου ανεργίας, χρόνου μη επιδοτούμενης 
ανεργίας, για χρόνο επιδότησης ανεργίας από τον ΟΑΕΔ 
και βεβαιώσεις ασφαλιστικής ενημερότητας Ι.Κ.Α. 

Γ. Γ ραφείο διεκπεραίωσης απλών υποθέσεων πολιτών. 

Επικύρωση αντιγράφων διοικητικών εγγράφων, θεώρη¬ 
ση του γνησίου της υπογραφής, χορήγηση παραβολών, 
υπευθύνων δηλώσεων κ.α. χορήγηση αποδεικτικού φο¬ 
ρολογικής ενημερότητας μέσω ηλεκτρονικής διασύνδε¬ 
σης με το σύστημα ΤΑΧΙ3. 

3. Στο τέλος του εδαφίου «ΚΑΤΗΓΟΡΙΑ ΤΕΧΝΟΛΟΓΙ¬ 
ΚΗΣ ΕΚΠΑΙΔΕΥΣΗΣ» του άρθρου 8 προστίθεται: 

• Προβλέπονται άλλες τέσσερις (4) θέσεις κατηγορίας 
ΤΕ: 

α) 2 θέσεις ΤΕ17 Διοικητικών Λογιστών, 
β) 1 θέση ΤΕ22 Διοίκηση Επιχειρήσεων και 
γ) 1 θέση ΤΕ 19 Πληροφορικής. 

Σύνολο υπαλλήλων στην Κατηγορία Τεχνολογικής Εκ¬ 
παίδευσης δώδεκα (12) θέσεις ΤΕ. 

Επίσης στο εδάφιο «ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ», του άρθρου 8, προστίθεται: 

Α) Στον κλάδο ΔΕ23 Ειδικού προσωπικού προστίθενται 
τρεις (3) θέσεις και οι θέσεις αυξάνονται σε πέντε (5) για 
τη δημοτική αστυνομία κατηγορίας Δευτεροβάθμιας εκ¬ 
παίδευσης Γενικού Λυκείου και 
Β) Στο τέλος του αυτού εδαφίου προστίθενται τρεις (3) 
θέσεις ΔΕ με την ένδειξη, δύο (2) Φύλακες Σχολικών Κτη¬ 
ρίων ΔΕΙ και εν ελλείψει ΥΕ, και μία (1) θέση ΔΕΙ Διοικη¬ 
τικού. 

Συνολικά στη «ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙ¬ 
ΔΕΥΣΗΣ» σαράντα μία (41) θέσεις ΔΕ. 

4. Στο άρθρο 11 «ΘΕΣΕΙΣ ΠΡΟΪΣΤΑΜΕΝΩΝ», προστίθε¬ 
ται μετά το Τμήμα Διοικητικών Υπηρεσιών, Τμήμα Κέ¬ 
ντρου Εξυπηρέτησης Πολιτών, του κλάδου ΠΕΙ και ελ¬ 
λείψει αυτού ΤΕ17 και ελλείψει αυτών ΔΕ2. 

5. Οι θέσεις που αναφέρονται στο άρθρο 7 «Ειδικές θέ¬ 
σεις» αυξάνονται από μία (1) σε δύο (2) όσοι και οι Αντι- 
δήμαρχοιτου Δήμου. 

6. Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Κ. Νευροκοπίου πο¬ 
σού 100.000.00 ευρώ στους αντίστοιχους Κ.Α. για την κάλυ¬ 
ψη της μισθοδοσίας του προσωπικού που θα προσληφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 20 Οκτωβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Μ. ΠΑΠΑΔΗΜΗΤΡΙΟΥ 

-♦- 

Αριθ. 9497 (4) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Κομποτίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων: 

α) 12τουΝ. 1188/1981, όπως αντικαταστάθηκε από τις 
όμοιες του άρθρου 26 του Ν. 1832/1989 και του άρθρου 
8, παρ. 5 του Ν. 2307/1995. 
β) 26 παράγραφος 6 του Ν. 2130/1993 
γ)7 και Ιδπαράγραφος 12του Ν. 2503/1997 και 
ε) 18παρ. 8του Ν. 2539/1997, όπως συμπληρώθηκε με 
τις όμοιεςτου άρθρου 27, παρ. 5α καιδβτουΝ. 3013/2002 
και αντικαταστάθηκε ως προς το τελευταίο εδάφιο από 
τις όμοιεςτου άρθρου 9, παρ. 12του Ν. 2623/1998. 

2. Την υπ’ αριθμ. 13/2004 απόφαση του Δ.Στου Δήμου 
Κομποτίου περί τροποποίησης του Ο.Ε.Υτου Δήμου. 

3. Την από 16.6.2004 γνωμοδότηση του Υπηρεσιακού 
Συμβουλίου των Ο.Τ.Α. άρθρου 14 του Ν. 1588/1986, Ν. 
2190/1994 και 8του Ν. 2307/1997, που διατυπώνεται στο 
υπ’ αριθμ. 9/2004, πρακτικό του. 


4. Την υπ’ αριθμ. 4114/6.5.1999 απόφασή μας περί 
εγκρίσεως και την υπ’ αριθμ. 7839/12.8.2003 όμοιά μας 
περί τροποποίησης του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Κομποτίου. 

5. Την υπ’ αριθμ. 20921/19.9.2001, απόφαση του Γενι¬ 
κού Γ ραμματέα Περιφέρειας Ηπείρου, «Μεταβίβαση αρ¬ 
μοδιοτήτων και παροχή εξουσιοδότησης υπογραφής 
αποφάσεων εγγράφων κ.λπ. όπως τροποποιήθηκε μετα¬ 
γενέστερα», αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Δήμου Κομποτίου ως κατωτέρω: 

1. Τροποποιείται το άρθρο 1 «Διάρθρωση υπηρεσιών» 
με την προσθήκη παραγράφου 4 «Κέντρο Εξυπηρέτησης 
Πολιτών» ως εξής: 

Στους Ο.Τ.Α α' βαθμού με πληθυσμό έως είκοσι χιλιάδες 
συνιστάται Κ.Ε.Π σε επίπεδο τμήματος, υπαγόμενο στη 
Διεύθυνση Διοίκησης ή στην ανάλογης αρμοδιότητας ορ¬ 
γανική μονάδα, όπου δεν υφίσταται Διεύθυνση Διοίκησης 
και σε περίπτωση που δεν υφίσταται Διεύθυνση λειτουρ¬ 
γεί σε επίπεδο αυτοτελούς τμήματος υπαγόμενο στον 
Δήμαρχο. 

Αποστολή των Κέντρων αυτών είναι η παροχή διοικητι¬ 
κών πληροφοριών και η διεκπεραίωση υποθέσεων των 
πολιτών από την υποβολή της αίτησης μέχρι την έκδοση 
της τελικής πράξης σε συνεργασία με τις καθ’ ύλην αρ¬ 
μόδιες υπηρεσίες. 

Το τμήμα απαρτίζεται από: 

Α) Τμήμα Εξυπηρέτησης Πολιτών με τις παρακάτω αρ¬ 
μοδιότητες: 

α) Ενημέρωση 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. Τα αναγκαία πληροφοριακά στοιχεία 
αντλούνται από την κεντρική βάση δεδομένων του 
ΥΠ.ΕΣ.ΔΔ.Α, με την οποία θα συνδέονται όλα τα Κ.Ε.Π, 
αλλά και από τοπικές βάσεις δεδομένων, τις οποίες μπο¬ 
ρεί να διαμορφώσει κάθε επιμέρους Κ.Ε.Π. 

β) Διεκπεραίωση υποθέσεων 

- Παραλαμβάνει αιτήσεις πολιτών, για τη διεκπεραίωση 
υποθέσεων τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολλο. 

- Διαθέτει για διευκόλυνση τους έντυπα αιτήσεων κατά 
το άρθρο 3, παράγραφος 3 του Κώδικα Διοικητικής Δια¬ 
δικασίας (Ν. 2690/1999). 

- Ελέγχει την πληρότητα των αιτήσεων των πολιτών και 
σε περίπτωση που για την διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π τα αναζητά και τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για την διεκπεραίωσή τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το συγκεκριμένο Κ.Ε.Π. στη διεύθυνση που έχει δη¬ 
λωθεί με συστημένη επιστολή επί αντικαταβολή. 

- Με κοινές αποφάσεις του Υπουργού ΕΣ.ΔΔ.Α. και του 
κατά περίπτωση αρμόδιου Υπουργού θα καθοριστούν οι 
διοικητικές διαδικασίες που θα διεκπεραιώνονται μέσω 
των Κ.Ε.Π σύμφωνα με όσα προβλέπονται στην παρά¬ 
γραφο 1 του άρθρου 31 του Ν. 3013/2002. 

γ) Άλλες υπηρεσίες 

- Η επικύρωση αντιγράφων διοικητικών εγγράφων. 

- Η θεώρηση του γνήσιου της υπογραφής. 

- Η χορήγηση παραβολών, υπεύθυνων δηλώσεων κ.α. 
-Η χορήγηση του αποδεικτικού φορολογικής ενημερότη¬ 
τας μέσω ηλεκτρονικής διασύνδεσης μετο σύστημαΤΑΧΙδ. 

- Η χορήγηση βεβαιώσεων ασφαλιστικής ενημερότητας 
ΙΚΑ. 

Β) Τμήμα Εσωτερικής Ανταπόκρισης 
Στο Τμήμα Εσωτερικής Ανταπόκρισης αποστέλλονται 
απότα Κ.Ε.Π αιτήσεις πολιτών, η διεκπεραίωση των οποί¬ 
ων εμπίπτει στις αρμοδιότητες του οικείου Ο.Τ.Α. 

Το τμήμα προωθεί τα αιτήματα στις αρμόδιες για τη 
διεκπεραίωση τους υπηρεσίες, παρακολουθείτη διαδικα¬ 
σία διεκπεραίωσης για την τήρηση των νόμιμων χρονικών 
προθεσμιών, παραλαμβάνει το σχετικό έγγραφο και το 
αποστέλλει στο Κ.Ε.Π της αρχικής υποβολής της αίτη¬ 
σης. Επίσης το Τμήμα τηρεί τα σχετικά με τη διακίνηση 
των ανωτέρω αναφερόμενων αιτήσεων πολιτών στατιστι¬ 
κά στοιχεία, υποδέχεται και διαχειρίζεται τα παράπονα 
και τις προτάσεις των πολιτών για βελτιώσεις των διοικη¬ 
τικών διαδικασιών. 

2. Τροποποιείται το άρθρο 4 με την προσθήκη παραγρά¬ 
φου 4.3 Ζ με τίτλο «Φύλαξη σχολικών κτηρίων» ως εξής: 

Μεριμνά για την καλή κατάσταση των κτιριακών εγκα¬ 
ταστάσεων των σχολείων, των γύρω κοινοχρήστων υπαί¬ 
θριων χώρων αυτών. 

Ειδικότερα: 

- Φροντίδα ώστε όλοι οι χώροι που στεγάζουν υλικό και 
εξοπλισμό να είναι ασφαλισμένοι. 

- Έλεγχος των χώρων του κτηρίου που στεγάζει μεγά¬ 
λης αξίας εκπ/κό υλικό και Η/Υ 

- Έλεγχος των χώρων υγιεινής των σχολικών κτηρίων 

- Έλεγχος των αθλητικών εγκαταστάσεων 

- Έλεγχοςτων ατόμωνπου εισέρχονται στον αυλαίο χώ¬ 
ρο των σχολείων 

- Γενικά, καταγραφή όλων των γεγονότων και ενημέρω¬ 
ση των υπευθύνων 

3. Τροποποιείται το άρθρο 10 «Τακτικές Οργανικές θέ¬ 
σεις με σχέση Εργασίας Δημοσίου Δικαίου», παρ. 10.1, με 
την προσθήκη δύο (2) θέσεων ΠΈήΤΈήΔΈΥπαλλήλων 
Κ.Ε.Π. και δύο (2) θέσεων ΔΈ Σχολικών Φυλάκων. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου, το ύψος 
της οποίας ανέρχεται στα 50.000,00 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 25 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΡΑΠΤΗΣ 

-♦- 

Αριθ. 9624 (5) 

Τροποποίηση της Συστατικής Πράξης αμιγούς Δημοτι¬ 
κής Επιχείρησης με την επωνυμία «Αναπτυξιακή Επι¬ 
χείρηση Δήμου Τετραφυλίας», Ν. Άρτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277-284 του Δ.Κ.Κ (Π.Δ. 
410/1995). 


2. Τις διατάξεις της παρ. 10 του άρθρου 6 του Ν. 2503/ 
1997. 

3. Την υπ’ αριθμ. 25027/9.4.1984 (Φ.Ε.Κ 244Β'/1984) 
απόφαση του Υπουργού Εσωτερικών «Καθορισμός των 
αναγκαίων λεπτομερειών για την εφαρμογή των διατάξε¬ 
ων των άρθρων 205-213 του Ν. 1065/1980», όπως τροπο¬ 
ποιήθηκε με την παρ. 13 του άρθρου 5 του Ν. 2307/1995. 

4. Την υπ’ αριθμ. 10755/18.11.1999 απόφασή μας περί 
σύστασης αμιγούς Δημοτικής Επιχείρησης στο Δήμο Τε¬ 
τραφυλίας Ν. Άρτας με την επωνυμία «Αναπτυξιακή Επι¬ 
χείρηση Δήμου Τετραφυλίας». 

5. Την υπ’ αριθμ. 116/2004 απόφαση του Δ.Σ. του Δήμου 
Τετραφυλίας που αφορά την τροποποίηση της Συστατι¬ 
κής Πράξης της ανωτέρω επιχείρησης με αύξηση του αρ¬ 
χικού κεφαλαίου. 

6. Την υπ’ αριθμ. 20921/19.9.2001 απόφαση του Γ ενικού 
Γ ραμματέα Περιφέρειας Ηπείρου «Μεταβίβαση αρμοδιο¬ 
τήτων και παροχή εξουσιοδότησης υπογραφής αποφά¬ 
σεων, εγγράφων κ.λπ.» όπως τροποποιήθηκε μεταγενέ¬ 
στερα, αποφασίζουμε: 

Τροποποιούμετην υπ’ αριθμ. 10755/18.11.1999 απόφα¬ 
σή μας που αφορούσε τη σύσταση αμιγούς Δημοτικής 
Επιχείρησης στο Δήμο Τετραφυλίας με την επωνυμία 
«Αναπτυξιακή Επιχείρηση Δήμου Τετραφυλίας» (Φ.Ε.Κ. 
2207/τ'Β/23.12.1999) και συγκεκριμένα το άρθρο 6, που 
αφορά το Κεφάλαιο της Επιχείρησης, το οποίο αυξάνεται 
κατά 5.326,50 ευρώ και διαμορφώνεται ως εξής: 

Άρθρο 6 

Ο Δήμος Τετραφυλίας αυξάνει το αρχικό κεφάλαιο που 
διατίθεται στην επιχείρηση σε 20.000,00 ευρώ. 

Κατά τα λοιπά ισχύει η υπ’ αριθμ. 10755/18.11.1999 
απόφασή μας. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Τετρα¬ 
φυλίας ύψους 5.326,50 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα 26 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΡΑΠΤΗΣ 

-♦- 

Αριθ. 15926 (6) 

Συγκρότηση Κοινού Υπηρεσιακού Συμβουλίου Ν.Π.Δ.Δ. 
Ν. Λάρισας που εποπτεύονται από την Γ.Γ.Π. Θεσσα¬ 
λίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Α. Τις διατάξεις 

1) Του Ν. 2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτων για την τοπική αυτ/ση 
και άλλες διατάξεις». 

2) Των άρθρων 9 και 11 παρ. 5 και 7 του Ν. 3260/2004 
(ΦΕΚ 151 /Α'). 

3) Του άρθρου 6 παρ. 3 του Ν. 2880/2001 με το οποίο 
ανατίθεται στους Γ ενικούς Γ ραμματείς των Περιφερειών 
η σύσταση των Υπηρεσιακών Συμβουλίων. 

4) Της παραγράφου Β4 του άρθρου 40 του Ν. 1884/ 
1990 (ΦΕΚ81/Α'). 

5) Του άρθρου 6του Ν. 2839/2000 (ΦΕΚ 196/Α'). 

Β) Την υπ’ αριθμ. 5116/7.4.1999 απόφαση σύστασης του 
κοινού Υπηρεσιακού Συμβουλίουτων Ν.Π.Δ.Δ. Ν. Λάρισας. 

Γ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολο¬ 
γισμού γιατί τα κοινό υπηρεσιακό συμβούλιο των Ν.Π.Δ.Δ. 
έχει ήδη συσταθεί και θα λειτουργεί σύμφωνα με την πα¬ 
ρούσα συγκρότηση με ισάριθμα μέλη, αποφασίζουμε: 

1. Συγκροτούμε πενταμελές Υπηρεσιακό Συμβούλιο αρ¬ 
μόδιο για όλο το προσωπικό όλων Ν. Π.Δ.Δ. Ν. Λάρισας, που 
εποπτεύονται από τη Γ.Γ. Περιφέρειας Θεσσαλίας και με 
έδρα το Ν.Π.Δ.Δ. Εθνικό Αθλητικό Κέντρο (Ε.Α.Κ.) ως εξής: 

α) Τρεις (3) μόνιμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στην έδρα του Υπηρεσιακού 
Συμβουλίου μετουςαναπληρωτέςτους, ένα τουλάχιστον 
από τα τακτικά μέλη και ένα από τα αναπληρωματικά θα 
είναι διαφορετικού φύλου από τα λοιπά, εφόσον υπάρχει 
και έχει τις νόμιμες προϋποθέσεις. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α’ τακτικά μέλη της παραγράφου 1 
ορίζονται με απόφαση του Γ ενικού Γ ραμματέα της Περι¬ 
φέρειας από υπαλλήλους που πληρούντις προϋποθέσεις 
να επιλεγούν ως προϊστάμενοι διευθύνσεων σύμφωνα με 
τις διατάξεις του άρθρου 11 του Ν. 3260/2004. 

3. Τα υπό στοιχεία α' αναπληρωματικά μέλη της παρα¬ 
γράφου 1 ορίζονται με απόφαση του Γ ενικού Γ ραμματέα 
της Περιφέρειας από υπαλλήλους που έχουν επιλεγεί ως 
Προϊστάμενοι Διευθύνσεων. 

Κατά την πρώτη συγκρότηση τα μέλη ορίζονται από τα 
Διοικητικά Συμβούλια των Ν.Π.Δ.Δ. που υπάγονται στην 
αρμοδιότητα του Κοινού Υπηρεσιακού Συμβουλίου, σύμ¬ 
φωνα με τις διατάξεις της παραγράφου 9 του άρθρου 
δεύτερου του Ν. 2683/1999. 

3. Με την απόφαση του ορισμού των μελών του Κοινού 
Υπηρεσιακού Συμβουλίου ορίζεται ως Πρόεδρος ένα από 
τακτικά μέλη του Υπηρεσιακού Συμβουλίου με τον ανα¬ 
πληρωτή του, επίσης ένα από τα μέλη αυτά. Στην περί¬ 
πτωση που προεδρεύει ο αναπληρωτής του Προέδρου θα 
συμμετέχει ως τακτικό μέλος ο αναπληρωτής του Προε- 
δρεύοντος. 

4. Εισηγήτης ορίζεται με απόφαση του Δ.Σ. κάθε νομι¬ 
κού προσώπου ο Προϊστάμενος της υπηρεσίας προσωπι¬ 
κού με αναπληρωτή τον Προϊστάμενο της αμέσως υπο¬ 
κείμενης οργανικής μονάδας προσωπικού. 

5. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Γ με αναπληρωτή του 
υπάλληλο του ιδίου βαθμού, από τον Γενικό Γραμματέα 
της Περιφέρειας. 

6. Η θητεία των μελών του Υπηρεσιακού Συμβουλίου εί¬ 
ναι διετής. 

7. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Οκτωβρίου 2004 

Με εντολή Γ ενικού Γ ραμματέα Περιφέρειας 
ΦΩΤΙΟΣ ΓΚΟΥΠΑΣ 


Αριθ. 15195 (7) 

Τροποποίηση συστατικής πράξης Νομικού Προσώπου με 
την επωνυμία «Σχολική Επιτροπή Δημοτικού Σχολείου 
Δήμητρας» Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

Α) Του άρθρου 203του Π.Δ. 410/1995 (Δ.Κ.Κ.) 

Β) Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις». 

Γ) Του άρθρου 6 του Ν. 2503/1997. 

Δ) Του άρθρου 1 παρ. 2ατου Ν. 2469/1997. 

2. Την υπ’ αριθμ. 13268/11.7.1991 (ΦΕΚ 677/τ.Β'/1991) 
απόφαση του Νομάρχη Λάρισας περί συστάσεως Νομι¬ 
κού Προσώπου με την επωνυμία «Σχολική Επιτροπή Δη¬ 
μοτικού Σχολείου Δήμητρας» με την οποία εγκρίθηκε η 
υπ’ αριθμ. 18/1991 απόφαση του πρώην Κοινοτικού Συμ¬ 
βουλίου Δήμητρας. 

3. Την υπ’ αριθμ. 44/2004 απόφαση του Δημοτικού Συμ¬ 
βουλίου του Δήμου Λακέρειας περί τροποποίησης συ¬ 
στατικής πράξης Νομικού Προσώπου με την επωνυμία 
«Σχολική Επιτροπή Δημοτικού Σχολείου Δήμητρας». 

4. Την υπ’ αριθμ. 2682/10.5.2001 απόφασή μας (ΦΕΚ 
597/21.5.2001/τ.Β'), περί παροχής εξουσιοδότησης για 
την υπογραφή εγγράφων «Με εντολή Γ. Γ. Π. Θεσσαλίας» 
στον Προϊστάμενο της Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

Τροποποιούμε την υπ’αριθμ. 13268/11.7.1991 απόφα¬ 
ση του Νομάρχη Λάρισας περί συστάσεως της Σχολικής 
Επιτροπής Δημοτικού Σχολείου Δήμητρας (ΦΕΚ 677/τ.Β'/ 
1991) με την οποία είχε συσταθεί Ν.Π.Δ.Δ. με την επωνυ¬ 
μία «Σχολική Επιτροπή Δημοτικού Σχολείου Δήμητρας» 
το οποίο μετονομάζει σε «Σχολική Επιτροπή Δημοτικού 
Σχολείου και Νηπιαγωγείου Δήμητρας» και ορίζουμε ότι 
στο εξής το ανωτέρω Νομικό Πρόσωπο θα διοικείται από 
5/μελές Διοικητικό Συμβούλιο αποτελούμενο από: 

1. Τον εκάστοτε Δήμαρχο ή Πρόεδρο του Τοπικού Συμ¬ 
βουλίου Δήμητρας. 

2. Τον εκάστοτε Διευθυντή του Δημοτικού Σχολείου Δή¬ 
μητρας. 

3. Τον εκάστοτε Προϊστάμενο του Νηπιαγωγείου Δήμη¬ 
τρας. 

4. Έναν εκπρόσωπο του Συλλόγου Γονέων και Κηδεμό¬ 
νων Δήμητρας και ελλείψει αυτού ένα γονέα Δημότη ή κά¬ 
τοικο του δημοτικού διαμερίσματος Δήμητρας. 

5. Ένα γονέα - δημότη ή κάτοικο του δημοτικού διαμε¬ 
ρίσματος Δήμητρας ή ένα Δημοτικό Σύμβουλο του Δημο¬ 
τικού Συμβουλίου Λακέρειας. 

Κατά τα λοιπά ισχύει η αριθμ. 13268/91 (ΦΕΚ 677/τ.Β7 
1991) απόφαση του Νομάρχη Λάρισας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Λακέ- 
ρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Οκτωβρίου 2004 

Με εντολή Γ ενιού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

( 8 ) 

Χορήγηση άδειας ασκήσεως επαγγέλματος Κοινωνικοί) 
Λειτουργού στονΖαφείρη Βασίλειο του Λάμπρου. 

Ο ΝΟΜΑΡΧΗΣ ΑΡΤΑΣ 

Με την ΔΥΠ 3729/20.10.2004 απόφαση του Νομάρχη 
Άρτας χορηγείται στον Ζαφείρη Βασίλειο του Λάμπρου 
Άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
ΙΩΑΝΝΗΣ ΑΝΔΡΕΑΔΗΣ 


ΔΙΟΡΘΩ ΣΕΙΣ ΣΦΑΛ ΜΑΤΩΝ 

Ο) 

Στο ΦΕΚ 623/29.4.2004 (Τεύχος Β') στο οποίο δημοσι- 
εύθηκε η υπ’ αριθμ. 3807/29.3.2004 απόφασή μας και 
αφορά την απόκτηση Ελληνικής Ιθαγένειας της ομογε¬ 
νούς Γκαργκαλάτζεβα Άννας του Βαλέριου, επιφέρεται η 
διόρθωση στο επώνυμο από το λανθασμένο «Γκαργκαλά- 
τσεβα Άννα του Βαλέριου», στο ορθό «Γκαργκαλάτζεβα 
Άννα του Βαλέριου». 

(Απάτην Περ. Αν. Μακ. - Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




